आराम की स्थिति में बिना हिले-ढुले लगभग 20 से 30 मिनट बैठें।  देर तक बैठने से पहले अपनी कमर को कुछ खिंचाव दें: अपनी कमर को बैठे-बैठे दायें तथा बायें झुकायें। कुछ हल्का-फुल्का व्यायाम या आसन करें जिससे आपकी टेंशन कम हो और आप आराम से ध्यान लगा सकें। कंधों को आराम दें: सांस लेते हुए कंधों को अपने कान की ऊँचाई तक ऊपर लेकर जायें फिर धीरे-धीरे सांस छोड़ते हुए वापिस नीचे लायें। अपनी कमर को बिल्कुल सीधा रखें। हाथ अपनी गोद में रखें। जैजेन (Zazen) मैडिटेशन के अनुसार ध्यान लगाते समय अापका बांया हाथ आपके दांये हाथ में तथा हथेली ऊपर की तरफ और बांये हाथ का अंगूठा दांये हाथ के अंगूठे के ऊपर इस तरह होना चाहिए जैसे की आप एक अंडे को गोद में उठा झूला झुला रहे हों। इस मुद्रा में एक वृत्त बनना चाहिए और आपको इनफिनिटी (infinity) और साथ-साथ में बेहोशी या निद्रा का आभास होना चाहिए। आपके शरीर के गैर सक्रिय (non-dominant) रूप को आगे आना चाहिये। कुछ ध्यान लगाने वाले साधकों को आँखें खोलकर ध्यान लगाने में कठिनाई होती है जबकि कुछ को आँखें बंद कर क्योंकि झपकी अाने पर वे निद्रा की स्थिति में चले जाते हैं। सक्रियता से शून्य अथवा जहाँ कुछ नहीं है वहाँ ध्यान लगाने की कोशिश करें: एकटक नजर लगाए खाली दीवार की तरफ दीवार के अंदर देखने का प्रयत्न करें। जब जरुरत हो तो पलक झपकायें। अधिकांश ध्यान सही तरीके से शांत बैठने और संतुलित तरीके से सांस लेने से अधिक कुछ नहीं है। हाँलांकि इसी सादगी में अंनत कठिनाई छुपी हुई है क्याेंकि बिना ध्यान भटकाये कुछ पल भी बैठना अपने आप में एक चुनौती है। इसके लिए एक आसान तरीका यह है कि 10 से उल्टी गिनती गिनना शुरु करें। अपना ध्यान गिनती की ओर लगायें और अपने दिमाग को शांत अवस्था में जाने दें। यदि आपके पास समुचित समय है तो यह अभ्यास बहुत कारगर है और आप इसके लिए उल्टी गिनती 50 या 100 से भी शुरु कर सकते हैं।    8 से 10 सेकेंड लंबी गहरी सांस लें, इसे 2 से 4 सेकेंड रोकें और अब इसे पुनः 8 से 10 तक गिनते हुए छोड़ें। इस पूरी प्रक्रिया को लगभग 2 मिनट तक दोहरायें। सांस लेने और छोड़ने को एहसास करें तथा बंद आँखों से इसे देखने का प्रयास करें। अपने शरीर में ऑक्सीजन (हवा) के भरने की कल्पना करें और ऐसा एहसास करें कि रक्त के माध्यम से ये आपके पूरे शरीर में ऊर्जा उत्पन्न कर रही है।

===
Write a summary of the previous text in Vietnamese:
Ngồi trên gối hoặc ghế. Nhắm mắt hoặc tập trung nhìn một bức tường trắng. Tập trung vào hơi thở của bạn.